דוב ים ניו זילנדי

דוב ים ניו זילנדי (שם מדעי: Arctocephalus forsteri) הוא מין דוב ים החי בחופי ניו זילנד ודרום אוסטרליה. ניתן למצוא מושבות של זכרים בלבד גם בחופי קלדוניה החדשה.

מאפיינים 
דוב הים הניו זילנדי הוא יונק גדול. משקלם הממוצע של הזכרים 126 ק"ג, אך נצפו אף פרטים במשקל 250 ק"ג. הם מגיעים באורכם לעד שני מטרים. משקלן הממוצע של הנקבות 30–50 ק"ג ואורך גופן 1.5 מטר. משקל הגורים כ-3.3-3.9 ק"ג ואורך גופם כ-40 עד 55 ס"מ. הם נגמלים מיניקה בסביבות גיל 290 יום, ובגיל זה מגיעים הזכרים למשקל 14.1 ק"ג והנקבות למשקל 12.6 ק"ג.

למרות מראהו המגושם, דוב הים מהיר מאוד, שיניו חדות וידוע על מספר בני אדם שננשכו על ידיו.

דוב ים זה ניצוד מהרגע שהאירופאים גילו את ניו זילנד ועד לסוף המאה ה-19, אז הגיע אוכלוסיית דוב הים הניו זילנדי ל-10% מהאוכלוסייה המקורית. בניו זילנד דוב הים מוגן משנת 1978 תחת חוק "ההגנה על יונקים ימיים".

קישורים חיצוניים

הערות שוליים

טקסונים שתוארו בידי רנה לסון
אוטריים
ניו זילנד: יונקים
בעלי חיים ימיים בדרום אוסטרליה
מגה-פאונה של האוקיינוס השקט
בעלי חיים שתוארו ב-1828